Traži se točno ili netočno.
Ali iz naslova pjesme trener je velške nog. reprezentacije.
- Netočno. - Tako je.
Dva poena za vas. Posljednje za Carla...
Sinoć sam ustao usred noći.
Da, dva poena. Dakle, ukupno šest za crvene!
Probdio sam cijelu noć.
Sjajno! A sada će žuti zavrtjeti.
Kad je vrijeme za spavanje, moje tijelo kaže: „Nema šanse!”
„Nema šanse.”
Četiri sata okretanja i...
nošenja
s amorfnim grumenom gluposti.
Hoćeš nam malo zapjevati?
Strah.
Sram.
Bol.
Cijeli spektar
ljudskih emocija.
Gotovo mi je 50.
Otac sam. Otac četvero djece. Imam divnu suprugu.
Život mi se zapanjujuće raspleo.
No osjećam kao da me prošlost uhvatila u kravatu.
Robbie!
Negdje mora puknuti.
SNIMATELJI PRATE ROBBIEJA IZA KULISA VIŠE OD TRI DESETLJEĆA
SNIMLJENO JE TISUĆE SATI MATERIJALA KOJI NIJE OBJAVLJEN
DO SADA
Hajde, kompa! Možeš ti to!
Hajdemo!
- Dobro si? - Jebeno mi dobro ide!
Jedan si od najprodavanijih solo izvođača svih vremena.
- Najbolji zabavljač... - ...platinasti albumi, rasprodane gaže...
Govorite mi i dalje da sam sjajan.
Urokao sam se do jaja.
Želi li itko da se potučem s Liamom?
Potrudite se oko toga!
Ja sam Robbie Williams.
Pokušavam raščistiti razvaline prošlosti.
1. DIO: RAZBIJMO SE
I biram poprilično osobit način istjerivanja tih demona ovih dana.
Zašto to radimo ovdje?
Pustinjak sam. U krevetu sam ako nisam na pozornici.
- Zato smo ovdje. - Tako je.
Da.
Možemo li početi?
Bio sam pomalo tupav kad sam bio klinac.
Slabo sam pisao, zbrajao i oduzimao.
Snimamo.
Napustio sam školu sa 16 bez ikakvih kvalifikacija
i pridružio se boy bandu
koji je trebao biti engleska verzija New Kids on the Block.
Četiri, tri, dva, jedan.
1990.
Fantastično!
Oduševili ste publiku! Koliko ste dugo zajedno?
- Oko tri mjeseca. - Tri mjeseca.
Imate li plesnog iskustva?
Nisam mnogo plesao. Samo u lokalnim diskotekama.
No dovoljno da ne zaostajem za ovima.
Ti bokca.
Pogledajte me!
Izgledam veoma mlado.
Znate, bio sam beba benda.
Uživao sam u svačijem društvu.
U glavi sam se divio toj starijoj braći koji imaju 20, 21, 22 godine.
Taj je jaz ogroman kad imaš 16 godina.
- Gaz mi je ulijevao strahopoštovanje. - Da!
Bio je kapetan broda.
Koliko zapravo pjesama sad imate?
PJEVAČ/TEKSTOPISAC
Ukupno tridesetak.
Gary svaki tjedan donosi novi materijal
i stalno uvježbavamo nove plesove.
Bilo je zabavno u početcima Take Thata!
Radost i uzbuđenost i ushit.
Imao sam osjećaj da sve to nekamo vodi.
Kao da je značajno! Pa smo eksplodirali.
Sad je poprilično tiho, no nije bilo tako prije 20 minuta.
Oni su najtraženiji mladi bend u cijelom UK-u.
...najpopularnija britanska grupa od Beatlesa.
Take That!
Ove djevojke kažu da su imale noć svojih života.
Zbog našeg smo uspjeha uvijek imali neki osjećaj...
No bio je isprepleten s...
Na zidovima ste soba diljem Britanije i posvuda vas prati svjetina.
Uživate li i dalje u tome?
I dalje uživamo.
Budim se u nevjerici.
„Ovo se stvarno događa?” i...
Ne događa se.
- Zapravo uopće nismo ovdje, zar ne? - Ne, nismo.
Sigurno sam odavao dojam kao da pucam od razmetanja
te sam pokušavao izgledati kao da sam glavni.
No radilo se o potpunom...
uranjanju
u svijet...
odraslih...
za koje nisam bio spreman.
Hvala i laka noć!
1993. SREDIŠNJICA BBC-a
Radno opterećenje bilo je nemilosrdno.
Učinimo nešto.
Pa stignemo negdje.
Nismo imali pet minuta slobodnog vremena.
Vrište jer je i Elvis ovdje.
Sad moram odraditi intervju. Za Radio 1.
Nadam se da ćemo se veoma zabaviti.
Ovo nedjeljno popodne snimamo poseban Rockland .
Kao što smo nedavno obećali,
s nama je u studiju svih pet članova Take Thata.
Gary, Howard, Jason, Robbie i Mark.
Ide kao po loju. Čestitam na uspjehu s plasmanom na top listama.
Kako to utječe na vaš svakodnevni život?
Iskreno, a ne lažem vam, tu i tamo se probudim i pomislim:
„Gdje sam? Što radimo? Kako se zovem?”
Tko si? Što radiš? Kako se zoveš?
Zovem se Robbie.
Član sam Take Thata. Pjevam i plešem.
Našao sam se u neobičnom scenariju.
U veoma intenzivnoj
pozadinskoj atmosferi i okruženju.
Radi se o ekspres-loncu.
Ne želim se hvastati, no ide nam dobro.
Moglo bi završiti bilo kad. Svi ljudi kojima se smijemo na putu...
Još sam realističan i skroman.
Nisi! Krajnje si arogantan... i blaziran i...
- Krajnje arogantan, da. - Nisam.
Jesi.
Kad sam navršio 19 godina,
dobrano sam promislio o svemu što se događa.
Previše intervjua, previše nastupa,
putovanja u tako mnogo država, a onda sve ispočetka.
Mark je budan od 5.30 h.
A ja sam budan od 15 do 6, 6 h.
I ne možemo zaspati. Jet lag . Kome to treba? Znaš što mislim?
Obožavatelji su nas opsjedali.
Bilo je intenzivno!
Korak!
Povrh toga, vladalo je pouzdanje u Gaza i njegovu sposobnost.
Pomiješano
s hladnoćom.
Ovo je moja čuvena pjesmarica. Jako ju je čudno prolistati.
Sadržava sve pjesme koje sam napisao.
Poneka je označena zvjezdicom,
što znači da je na albumu.
Dovoljno dobro!
Činilo se kao da se u Take Thatu upravlja karijerom jedne osobe,
a to je bio Gary Barlow.
Sve se vrtjelo oko njega.
Kao mladić sam bio ljubomoran na to.
Valjda mu je velik dio mene zamjerao.
Jedan, dva, tri. „Mi smo Take That.”
- U redu? - Ti to reci.
U redu.
Bok, ja sam Rob. Dobro sam. Ostanite s nama za još istog.
Možda ću ja.
- Dobro je. - Gaze, a da sjedneš sprijeda?
Išao sam kući tih dana misleći: „Ovo je čudno.
Neugodno.”
Poput Gospodara muha .
Rock-and-roll.
Nije mi išlo hvatanje u koštac
s dinamikom u bendu u tako ranoj dobi.
I tada je sve
krenulo po zlu
za mene.
Ljudi nas i dalje smatraju momcima iz susjedstva,
što, začudo, i dalje jesmo.
Samo smo slučajno momci iz susjedstva Lorda Lichfielda.
Jacuzziji i vanjska posl...
Momče? Momče!
Hvala lijepa.
Sinoć sam izašao. Bančio sam do šest ujutro.
Radiš to dok si mlad, zar ne?
Veoma se zabavljamo, pa...
Trebam piće!
- Opsjednut si. - Nemoj! Sad će se ovaj gad razvezati!
Dodajući
ulje na vatru,
uzimao sam sve čega sam se mogao domoći.
Ekstazi, kokain, alkohol.
Ne mogu sam cijelog!
Doslovce pijem bocu votke noć prije no što kreću probe.
Dakle, to se događa.
To se događa svake noći.
MOJ ALKOHOLNI PAKAO
Zvali su me
na sastanke na kojima se...
govorilo da se moram smiriti.
Što je najbolje kod festivala?
Što me ne očekuju ovdje.
Izrazi njihova lica kad me vide.
Stani straga kao luđak s Glastonburyja.
To je luđak s Glastonburyja.
Jedan od onih koji se pojave u najsmješnijim kućnim videozapisima.
Možda je menadžment smatrao da sam iznevjerio bend.
Osobito kad sam išao na Glastonbury.
...anarhija.
Rekli su mi: „Tako se ne ponaša u boy bandu .”
Zapravo nemam baš ništa zanimljivo reći.
Što je... poprilično uznemirujuće.
Osjećaj da...
nisam bio ni spreman ni sposoban preuzeti ulogu
stavljenu pred mene bio je opipljiv.
Jednog smo dana imali probu
i za ručkom su mi rekli: „Moramo održati sastanak benda.”
Samo sam rekao momcima da više ne mogu biti ondje.
Rekli su: „Želimo vidjeti možemo li odraditi turneju s četiri člana.”
„Što ti misliš?”
I na kraju,
znate, to se pitanje svelo na moju odluku
o napuštanju benda.
Konačno, večeras, bend bez jednog člana.
Take That su po svojoj prilici najuspješniji britanski bend od Beatlesa,
no kad su danas stigli na snimanje za BBC-jev Top of the Pops ,
bilo ih je samo četvero...
Ljuti li se itko na Robbieja?
Da!
Hoćete li ga slušati ako pokrene solo karijeru?
Neću.
Jesi li imao plan?
Mislim da je plan bio:
„Razbijmo se.”
1995.
Preselio sam se u London kao poznati 21-godišnjak
i samo sam stalno išao na zabave.
Lutao sam. Život mi nije imao smisla.
Gubio sam mnogo dana na mamurluke.
Gubio pojam o sebi.
Postajao sam neprepoznatljiv.
Htio sam napraviti nešto od sebe.
Postići nešto. Postati netko.
No nisam se ničim bavio.
Mnogo sam šmrkao u Grouchu.
Čime biste se bavili da niste glazbenik?
Nogometom?
Ne znam, zapravo. Vjerojatno svinjogojstvom.
Trebala mi je nečija pomoć s mislima i melodijama
koje imam u glavi.
1997. SNIMANJE PRVOG ALBUMA
Tko ste vi?
Tko sam? Guy. I ja sam...
GLAZBENI UREDNIK/SUTEKSTOPISAC
...Robov glazbeni direktor i producent.
Što to uključuje?
Koliko roli filma imate?
- Nema odmora za grešne. - Nema odmora za grešne!
Htio sam snimiti album, ali nisam znao kako ću to učiniti.
Poslali su mi popis ljudi
s kojeg sam odabrao Guyja Chambersa.
Bio je prateći glazbenik
koji je razmišljao o podučavanju jer je posao presušio.
Osim prokišnjavajućeg krova, za čiji popravak nije imao novca.
Dakle, trebali smo jedan drugog.
- Dobri snimci? - Da.
- Dobri snimci? - Jako dobri.
- Trebaš kratki predah. - Sjajno. Reci mu.
Predahni malo. Prošetaj ulicom ili tako nešto.
Treba mi kaput.
Mislim da ću malo sjesti, zapravo.
U redu.
Jer mi je postalo mučno od stajanja.
Sjedenje me učinilo sjajnim.
Prvi album Life thru a Lens
napisan je u 12 dana kad sam našao Guyja.
I mislio sam da smo stvorili nešto vrijedno.
Ali
gledamo nekoga u slobodnom padu.
Ovisnika o kokainu i alkoholu.
Nisam si mogao pomoći.
Nisam mogao stati.
Dobro si?
U redu sam.
Mislim da nisam mogao osjećati išta osim mamurluka.
I onda
nemamurluk
jer si opet u procesu
stvaranja budućeg mamurluka.
I ja sam pijana kao letva.
Zvučim sjajno poslije toliko čaša.
- Svaka nam čast. Hura! - Hura!
Još ananasa!
Znao sam
kad sam ga upoznao, pio je i tresao se.
Bio je na samom rubu i,
znate...
- Zahtjevan? - Da. Naravno.
Stvarno je zahtjevno.
Sranje.
Mislim da je ovaj dio najteže
gledati.
Zbog toga
što sam radio od sebe.
Posljednjih sam se 12 mjeseci nekako
prepustio zaboravu i tko zna čemu.
I trenutačno mi je teško raditi intervjue.
Jer nisam siguran što bih trebao ili ne bih trebao reći o bilo čemu.
GOST MOLIMO, NE OMETAJTE
Samo me mori toliko sumnji u sebe.
Trenutačno ne volim biti sam sa sobom.
Robbie Williams je u studiju!
Spomenuo sam izlazak novog singla?
- Kako si? - Spomenuo sam...
Da, jako sam dobro. Stavimo ovo ovdje.
- Jako sam dobro, a ti? - Ma da?
- Svi znaju da sam u nevolji. - A kako ste vi?
Ali nije me bilo briga.
Prešao sam točku s koje nema povratka.
I...
Trebao sam odrasle.
Potpuno sam izgubio kontrolu nad životom.
No moj je menadžer shvaćao što treba učiniti.
Trebali su me odvesti na rehabilitaciju.
Robbie, kako se osjećaš?
Novi singl izlazi 14. srpnja. „Lazy Days”. Sjajan je.
Imate li poruku za zabrinute obožavatelje?
Nemojte se brinuti za mene, dobro sam. No užasnuo me manjak publike.
Tisuće su ljudi čekale Michaela Barrymorea ispred kuće.
Vidimo se!
Teško za gledanje.
Opet to proživjeti.
Mislim da je korijen te tame bio
oluja svih oluja,
odnosno previše svega prerano.
No samo zato što tada nisam mogao dokučiti kako živjeti...
Znao sam da to ne znači da nikad neću.
Znate, ne želite biti propala veličina s 23.
Možeš dobiti mnogo slastica.
I to mora ići nekamo jer nema ničeg drugog.
„Trezven i opušten šezdeset dana?”
Dobro, zar ne?
Potpuno opušten.
Mislim da mi je to postalo kao kamp za mršavljenje.
Nitko nije primijetio da jedem bananu dnevno.
Krajem mjesečne apstinencije, bližeći se dvomjesečnoj,
počela me primati jaka nervoza.
Daj mi liniju.
Je li to moj auto?!
Začuđuje koliko sam odmah življi.
- Hajde, akcija. - Robbie!
A samo mi je trebalo 60 dana.
- Kaži to na španjolskom. - Španjolskom?
...parnica.
...Robbie Williams...
...za mesnu deliciju. Ali i...
Oživio sam.
Robbie se vratio.
- Vratio se. - Vratio se.
Prošle su dvije godine od Take Thata.
Dugo sam čekao. Morao sam se pokrenuti.
1997. OBJAVA PRVOG ALBUMA
Večeras ste s nama iza pozornice i prima me nervoza.
„Popularan sam? Dovoljno dobar?” Takvo što.
Ne nazivajte to povratkom!
Hajde, onda!
- Robbie! - Robbie.
Robbie!
Proveo sam dvije godine zaboravljajući zašto sam radio taj posao.
Zbog čega sam ga radio.
Ne zbog novca. Ne zbog pozitivnih kritika.
Želim zabavljati. Time se želim baviti.
Događa se nešto veoma uzbudljivo. Učio sam kako biti zabavljač.
Nešto što bi ljudi došli gledati.
No izdavačka je kuća htjela da ostvarim povrat ulaganja.
Album je po izlasku prodan u 33 000 primjeraka.
To je bilo veoma rizično
jer je sve ovisilo
o meni.
Hvala lijepa.
EGO JE SLETIO
- Bilo je loše sinoć? - Da.
- Loše je svake večeri? - Ne...
Jedna od onih problematičnih pjesama.
Samo ti želimo pomoći da dosegneš tu visinu tona.
- Hvala lijepa. - Samo ta jedna, zar ne?
I „Old Before I Die” nije uvijek dobro zvučala.
Mislim da je tomu tako jer si u tom dijelu seta jako nabrijan.
Moraš više slušati, samo to. Slušati što svi drugi rade.
Jer svima sjajno ide.
Moraš pomisliti: „Pa, da! Dio sam ovog sjajnog benda.”
- Uopće nije tako. - Samo kad je riječ o slušanju.
- Sjajno. - Katkad jednostavno...
Nije uvijek... Ne znam, samo...
Razmišljaš kako mi to priopćiti, zar ne?
Ne.
- Hajde, reci mi kako god želiš. - Ne, samo...
Samo mislim da daješ 100 posto publici.
Ne pomisliš: „Sad bih se trebao usredotočiti na pjevanje...”
Kažeš mi pet minuta prije izlaska na binu.
Shvaćaš?
- U čemu je... - Što je sad?
- Odbij. - To nosiš?
- Da. - Izgledaš koma.
Izađi i budi samopouzdan, Robe.
Slikovito rečeno, karijera mi je propadala.
A izdao sam i dosta singlica
koje danas ne bih mogao izdati.
Pa je memorandum cirkulirao kućom.
Samo što me se nisu riješili.
Kad se zagledaš u ponor,
mogao bi vidjeti sebe u ponoru.
Mislim da znam što želiš reći.
Dobro, dosta.
Čini se da je priča završila za malog Williamsa.
Krasan dan za takvo što.
No imao sam nešto posebno u rukavu.
„Angels.”
Hvala Bogu što je izašla pjesma „Angels” jer se sve promijenilo.
Vratio se. I to uživo. Bolji nego ikad. Robbie Williams.
...Robbie Williams s uspješnicom...
Nešto je kliknulo.
Jednostavno si mogao osjetiti momentum.
Raketa je poletjela. Ovako...
Trenutačno imamo hit u Švedskoj.
Možda odemo u Švedsku jer imamo hit.
Prodaja albuma ide nabolje. Publike je sve više.
Čini se da smo se
probili u svijet iz ralja poraza.
Otvori prozor. Da ih čujemo.
Pokaži im dupe!
Kroz sve to Nudi mi zaštitu
Stoje li djevojke uvijek ispred obične radiostanice i vrište
kad otvorimo prozor?
- I ispred moje praonice! - Kakvo je stanje kod kuće?
Poželiš li katkad voditi normalan život?
Ovo jest normalan život.
Ne znam po čemu je ta pjesma posebna.
No štogod to bilo, posebna je po tome.
Hvala!
Zdravo, Robe!
Ne radi se o srebrnom iznenađenju.
Ni o zlatnom iznenađenju.
Radi se o platinastom!
Ljudi, dosegao je platinastu nakladu!
Osupnulo me.
Fantastično.
Imam karijeru!
Hvala lijepa.
Robbie?
Bilo je dobro!
Poznat kao rock-and-roll prijestolnica Surreyja.
Ma da. Ti bokca.
- Nije li tako? - Jest.
Enrique?
Bio je sjajan, zar ne?
Uspjeh sam svakako, podsvjesno,
izjednačavao sa srećom.
- Nemam riječi. - Uživala si?
Baš sjajno.
To je moj drugi griz jabuke.
Take That je bio prvi.
Ovo je drugi.
Svaka čast.
- Sjajno. - Hvala.
Sad sam pop zvijezda.
Postao sam punokrvni... Postao sam punokrvno punokrvan.
Robbie daje autogram Peteru Snowu.
- Mislim da gađa ulijevo. - Ulijevo?
Aha. All Saints.
Slava je sama po sebi igralište.
Nisam znao tko ću biti na tom igralištu, no htio sam se igrati na njemu.
Ime i dob.
Nicole Appleton, 23 godine.
Kako bi provela jednu noć s Robbiejem Williamsom?
Već jesam!
Nicole Appleton članica je benda All Saints.
Manje nasmiješena inačica Spice Girlsa.
- Mogao bih ga zamijeniti svojim. - Bilo bi baš smiješno.
- Hoću li? - Da!
U nekom su nam se trenu putevi morali ukrstiti
te smo započeli vezu.
Bila je draga, zabavna i slatka. Znate, jednostavno dobra duša.
U mojoj vezi s Nic
bilo mi je veoma važno naučiti
kako postati muškarac koji sam trebao biti.
Znate, to su čuda koja mi se događaju u životu.
Znate kad nešto štima?
Večeras sve štima!
I tako sam sretan!
Ništa lijevo. Ništa desno.
Samo naprijed.
1998. JAMAJKA RAD NA DRUGOM ALBUMU
Bok, kompa. Koji je datum?
- Danas je 19. 1. - Devetnaesti siječnja.
Nova godina. 1998.
Nalazimo se u Jake'su na Jamajci.
Doletjeli smo jučer s Gatwicka, Guy i ja. Zdravo, Guy.
- Bok, Robe. - Bok, kompa.
Pođi sa mnom.
Ponijeli smo studio.
Mali osamkanalni snimač. Da možemo snimati ovdje.
To je sigurno, zar ne? Držimo ga pod ključem.
Pomakni se malo.
Ne želim tvoju ružnu facu na videodnevniku.
Veoma sam blijed.
Zato što jesi blijed.
Iz Surreyja je, znate.
Često se javlja sindrom „problematičnog drugog albuma”.
Nisam imao takav osjećaj s Guyjem.
Mislim da je i on bio uzbuđen zbog materijala na kojem smo radili.
Došao sam vas podsjetiti Da ćemo vas naći
Ovo je sretna pjesma
Bio mi je stariji brat,
mentor, glazbeni mentor,
a ja sam bio učenik.
Zvuči dobro.
Kao što možete vidjeti, lije kao iz kabla.
Brzo, Robe. Oprema se ne smije smočiti.
Između Guyja i mene bilo je toliko dragosti u tim trenucima.
Dobili smo vijesti s Jamajke
Sedmi dan.
I...
bilo je prekrasno tako provoditi svoj život.
- Baš je lijepo, zar ne? - Fantastično je.
Ovdje ćemo crpiti mnogo nadahnuća.
- Sjajno je. - Ovo je sjajno.
Jednostavno je...
Radi se o najdivnijem mjestu na kojem sam bio.
- Da. - Doista. Među najdivnijima.
Bio si u Rhylu?
- Veoma je... - U Walesu.
Baš je poput ovog.
Jao, gdje je telefon?
Halo?
Je li to Nicky?
Guy je.
Na telefonu je.
- Stvarno? - Da.
- Mogu li je ostaviti ovdje? - Da.
Guy će ostaviti kameru ovdje.
Znači, preda mnom je najljepši pogled
koji sam vidio u životu.
Da, iskreno, ne zezam te. Ušetali smo ovamo,
nalazim se u planinama, na 915 metara.
Jednostavno su posvuda šume,
mogu vidjeti Kingston... Ne šalim se, znači,
kad sam ušetao i kad su nam sve pokazivali
izašao sam na balkon i samo zaplakao.
- Da. Samo... - Opa!
Samo...
Samo me ispunio
ponos.
Znate, odajem dojam djeteta.
Koji razgovara s mamom.
O tome što doživljavam i...
Istina je...
da sam još uvijek beba.
Znate, imao sam 16 kad sam se pridružio Take Thatu.
I pretpostavljam da je unutra neka vrsta slomljenog tinejdžera
koji pokušava
raščistiti razvaline prošlosti.
Ali...
Nisam mogao prijeći preko toga.
„Uznemiruju li te?
Uznemiruju li te
ljudi koje si upoznao?”
- „Koje si ostavio sa strane?” - Ne, mora se rimovati sa „ao”.
„Već si rekao posljednje ciao ?”
Pretpostavljam da su sad moja sjećanja o vremenu u bendu
okaljana time kako sam se osjećao tijekom tog procesa.
Dakle, možete zamisliti... kako se taj mladić osjeća.
Valjda znaš da te mrzim
Ne moram naglašavati
Valjda znaš da te mrzim
Još si ovdje ?
Zašto već nisi umro ?
Kako možeš spavati ?
- Znaš što? - Što?
Ne sviđa mi se pripjev.
- Zato što je tako veseo? - Da.
Ne želim da bude veseo. Nije to to kad ga pjevam.
Želim da bude grozan. Grozan poput stihova.
Jer nisam
ironičan ili...
Jebeno sam ozbiljan.
Jebeno mrzim te seronje.
Kako spavaš ? Kako se smiješ ?
Kako plačeš ? Kako lažeš ?
Kako dodiruješ ? Kako osjećaš ?
Kako me sprječavaš da...
Gnjevno. Žuč.
Pljuvačka.
Pljuvačka!
Baš je dobro.
Da, štima. Da.
Tedibere!
Hajde, upadaj u krevet.
Spusti piće i samo legni iza mene. Zagrli me.
Bok, tatice.
Razgovaramo o bendu u kojem sam bio.
- Da. Pitanje? - Da.
Koga si najviše mrzio i zašto?
Koga najviše mrzih?
Najviše sam prezirao
Garyja
jer je
on...
trebao imati
sve i karijeru.
I htio sam mu se osvetiti.
Bio sam...
- Kako? - Osvetoljubiv.
Izgradnjom
karijere
koju je on
trebao imati.
Ovo je pjesma o skupini ljudi
s kojom sam provodio mnogo vremena.
Ti se ljudi zovu Take That.
Znate, bili smo petorica. Jedan je bio veoma nizak.
Drugi je imao frizuru poput moča.
Rekli su mi da vas podsjetim.
Treći je nosio irokezu
i bio je seronja.
A četvrti se držao ovako nekako.
Slušajte.
Netko kome se doista dopada Gary Barlow
negoduje ovdje dolje.
Više ne prodaje albume, djevojke!
Budimo iskreni, mrtav je!
Žao mi je što sam ga tako tretirao.
Nijedna dječja zvijezda ne odraste u uravnoteženu osobu.
Godine traženja samog sebe, sazrijevanja, odrastanja...
Svi ih imaju osim vas.
Nicky?
Poći ćeš za mene?
Hoćeš?
Dobro.
U redu, onda. Bok!
Valjda pokušavam uvjeriti sam sebe da sam tip osobe
koja je spremna na takvu obvezu.
Znam da nisam.
Nisam se mogao brinuti za sebe.
Nisam bio sposoban
ponuditi se kao partner.
- Sjest ćeš na ono za zvuk? - Da.
Veza s Nic završila je nekoliko mjeseci poslije.
Prestanite snimati.
Samo je malo gužva.
1998.
Vjerojatno zato ide.
- Ne mogu vjerovati da se to dogodilo. - Pogledaj ti to!
- Opa! - Poput mora...
- Sranje! Sve je malo... - Posvuda je blato.
Osjećao sam se kao dojenče
u svijetu odraslih.
Trebao sam nastupiti na Glastonburyju
i nisam znao što će se dogoditi.
Okupilo se
88 tisuća ljudi.
Radi se o epohi kredibiliteta.
I najvećem nastupu moje dotadašnje karijere.
Hajdemo!
Da vas vidimo!
Prestravljen sam.
Potpuno prestravljen.
Postojao je rizik da sve pođe po zlu.
Dio mene još je govorio: „I dalje sam Rob iz Stoke-on-Trenta.
I dalje mi je 16.”
To je jedan od trenutaka kad mislim da će me razotkriti.
Ako morate!
I gle čuda,
prigrlili su me!
Mene.
Bezveznjaka iz Take Thata.
Kakav je osjećaj kad ti tisuće ljudi
pjevaju tekst koji si sam napisao?
Očaravajuće.
Osjećao sam da se time trebam baviti.
Ali onda svjesno ili podsvjesno shvatite:
„Nema natrag.”
U jurećem sam vlaku.
Sve će to još narasti.
Ne veselim se vidjeti što slijedi.
Nisam imao alate nositi se... s onim što slijedi.
Prijevod titlova: Ivan Markota